  Майя Бывальцева 3-4 инвожое Ижкарын финн-угор калыкъёслэн нырысетӥез огъяросси форумзы ортчоз. Ужрадэ пыриськон понна 30-лэсь трос улосвылъёсысь куриськонъёс вуизы. Со сярысь Удмуртиысь йӧскалык политикая министр Лариса Буранова «Удмурт Кенеш» огазеяськонлэн исполкомезлэн пумиськоназ ивортӥз. Туннэ нуналлы 31 делегация пала лыктэ 31 регионысь, быдэс Россиысь лыкто адямиос. Лыктэ 150 пала адями. <…> Со борды эшшо ог 240 адями луоз Удмуртиысь Лариса Буранова, Удмуртиысь йӧскалык политикая министр3-тӥ инвожое П. И. Чайковский нимо операя но балетъя кун театрын форумез сиё-дано усьтон но пленарной кенешон ортчозы. Отын Удмурт кун университетысь дышетӥсь, кылосбур тодосъя доктор Наталья Кондратьева но ивортон лэсьтоз. Со дыре ик Шор площадьын финн-угор калыкъёслэн концертсы мыноз, чеберлыко киужъёсын ярмарка ужалоз. Ӝытазе форумлэн делегатъёсынызы элькунлэн тӧроез пумиськоз. 4-тӥ инвожое Калыкъёслэн эшъяськон юртазы куинь секциосъя уж мыноз: - «Культурное наследие финно-угорских народов в контексте современных научных исследований и образовательных практик»; - «Продвижение языкового многообразия финно-угорских народов в цифровом и информационном пространстве»; - «Роль молодежных инициатив и проектов в сохранении и развитии этнокультурных традиций финно-угорских народов». Тазэ кенешонэз Дарали Лели радъялоз. Озьы ик форум улсын Россиысь финн-угор калыкъёслэн ассоциацизылэн азьвалтэтэзлэн кенешонэз ортчоз. Ӝытпал куноосты «Лудорвай» музей-заповеднике нуллозы на. Форумез Россиысь йӧскалык ужпумъёсъя федерал агентство но Россиысь финн-угор калыкъёслэн ассоциацизы дасяло. Лариса Бурановалэн верамезъя, азьлавняз таӵе ужрад ялан ортчылыны быгатоз. Али вераськонъёс мыно, тӥнь та форум, тӥнь та площадка ялан ужась луоз Россиын Лариса Буранова, Удмуртиысь йӧскалык политикая министр«Удмурт Кенеш» огазеяськонлэн исполкомаз Финн-угор калыкъёслэн дунневыл конгрессазы пыриськон сярысь вераськизы. Со туж инвожое Эстониысь Тартуын ортчоз. Россиысь финн-угор калыкъёслэн ассоциацизы асьме кунысь делегациос та ужрадэ уз мынэ шуыса  кутӥз, сыӵе пумкылъян пандемиен гинэ герӟаськемын ӧвӧл. Со дыре ик «Удмурт Кенешлэн» тӧроез Татьяна Ишматова со финн-угор кусыпъёсты азинтыны уг люкеты шуыса пусйиз. Лулчеберет, дышетон, тодос но мукет удысъёсъя валчеужан, валче ӵектосъёсты быдэсъян азьло сямен ик мыноз.  Тегъёс: Мерлык Ижкар Удмуртия форум ЛарисаБуранова финн-угоркалыкъёс  